ایسلام امکداش‌لیق تشکیلاتی، موسلمان‌لارا قارشی زوراکی‌لیق حادثه‌لری‌نین قارشی‌سینی آلماق اوچون سریلانکا حکومتین‌دن آچیق و بللی تدبیرلر آلماسینی ایسته‌دی.
ایسلام امکداش‌لیق تشکیلاتیندان ائدیلن یازیلی آچیقلامادا، سریلانکادا مسجیدلره، موسلمان‌لارا عایید ائو و ماغازا‌لارا سالدیریلار تشکیل ائتدیگی ایستیقامتین‌دکی خبرلرین کدرله تعقیب ائدیلدیگی و موسلمان‌لاری هدف آلان بو جور شدت حادثه‌لرین‌دن درین ناراحات‌لیق دویولدوغو قید اولونوب.
آچیقلامادا، شدت و نیفرتین رادیکال تشکیلات‌لار واسطه‌سیله یاییلماسی‌نین قارشی‌سینی آلماق و موسلمان‌لاری قوروماق اوچون سریلانکا حکومتی‌نین آچیق تدبیرلر گؤرمه‌سی طلب ائدیلیب.
سریلانکادا بازار ائرته‌سی گونو سینهالا بیر کیشی، بیر قروپ موسلمان طرفین‌دن سالدیرییا معروض قالدیق‌دان سونرا قالدیریلدیغی خسته‌خانادا اؤلدوگو ادعاسی اوزرینده موسلمان‌لارا قارشی سالدیریلار باشلامیشدی.
رادیکان بودیست‌لر، کاندی بؤلگه‌سینده موسلمان‌لارا عایید 10دان چوخ ائو و ماغازایا  اود ویرمیش، حادثه‌لر اوزرینه بؤلگه‌ده کوچه‌یه چیخما یاساغی اعلان ائدیلمیشدی.
سریلانکا پرزیدنتی مایتریپالا سیریسنا، کاندیدکی حادثه‌لرین باشقا یئرلره سیچراماسی هیجانی دونن اؤلکه‌ده فوق ا‌لعاده حال اعلان ائتمیشدی.
بیرلشمیش میللت‌لر ده سریلانکادا موسلمان‌لاری هدف آلان شدت حادثه‌لرین‌دن ناراحات اولدوغونو بیلدیرمیشدی.
سریلانکادا اها‌لی‌نین تخمینن یوزده 75ینی چوخو بودیست اولان سینهالا‌لار یارادارکن موسلمان‌لارین نیسبتی ایسه یوزده 9 .
